थाली में छेद वाली बात पर कहा- उन्होंने इसका गलत मतलब निकाला; मैं आज भी उनके पैर छूता हूं
ravi kishan on jaya bachchan on parliament debate on drugsभोजपुरी सुपरस्टार और सांसद रवि किशन ने 2021 में पार्लियामेंट में बॉलीवुड में ड्रग्स के सेवन को लेकर
भोजपुरी सुपरस्टार और सांसद रवि किशन ने 2021 में पार्लियामेंट में बॉलीवुड में ड्रग्स के सेवन को लेकर एक बहस की थी। रवि ने कहा था कि इंडस्ट्री में लोगों को ड्रग्स का एडिक्शन है और ये बढ़ता ही जा रहा है। हमें इसे रोकना होगा। उनके इसी स्टेटमेंट पर वेटरन एक्ट्रेस और राज्यसभा सांसद जया बच्चन भड़क गई थीं।
उन्होंने कहा था कि कुछ लोग जिस थाली में खाते हैं उसी में छेद करते हैं। अब रवि ने कहा है कि जया ने उनके स्टेटमेंट का गलत मतलब निकाल लिया था। जया उनकी मां जैसी हैं और वो उनकी बहुत इज्जत करते हैं।
ड्रग्स लेने वालों को जेल भेजना चाहिए- रवि
सुशांत सिंह राजपूत केस में बात सामने आई थी कि बॉलीवुड का एक बड़ा धड़ा बड़े पैमाने पर ड्रग्स का सेवन करता है साथ ही इसकी पैडलिंग भी करता है। इस मामले में नार्कोटिक्स कंट्रोल ब्यूरो ने कई लोगों को गिरफ्तार किया और कई बड़े सेलिब्रिटिज से पूछताछ भी की थी।
उस वक्त रवि किशन ने संसद में ये मुद्दा उछाला था। उन्होंने कहा था कि बॉलीवुड में ड्रग्स पैडलिंग काफी बढ़ गई है। उन्होंने ये भी कहा कि नार्कोटिक्स कंट्रोल ब्यूरो (NCB) को इस मामले में संज्ञान लेना चाहिए और ड्रग्स कंज्यूम करने वाले लोगों को गिरफ्तार करना चाहिए।
'जिस थाली में खाते हैं उसी में छेद करते हैं'
रवि के इस स्टेटमेंट पर जया बच्चन काफी भड़क गईं थीं। उन्होंने अगले दिन राज्यसभा में कहा, 'सिर्फ कुछ लोगों की वजह से आप पूरी इंडस्ट्री को बदनाम नहीं कर सकते। कल लोकसभा में हमारे एक मेंबर जिनका ताल्लुकात फिल्म इंडस्ट्री से ही है। मैं ये देख कर वाकई काफी शर्मिंदा हो गई कि वो इंडस्ट्री के खिलाफ बात कर रहे हैं। ये जिस थाली में खाते हैं उसी में छेद करते हैं।' जया ने बिना किसी का नाम लिए कंगना रनोट पर भी निशाना साधा था। उन्होंने कहा कि जिन लोगों को इंडस्ट्री ने स्टार बनाया। आज वही इसे गटर बता रहे हैं
'अगर उस थाली में ड्रग्स होगी तो छेद करता रहूंगा'
अब इस पूरे प्रकरण पर रवि किशन ने आप की अदालत में बात करते हुए कहा, 'जया मैम ने मेरी बात का गलत मतलब निकाल लिया था। उन्होंने शायद मेरा सवाल सही से नहीं सुना। मैं उन्हें एक मां की तरह इज्जत करता हूं, और आज भी उनके पैर छूता हूं।
मैंने कहा था कि एक एक्टर के नाते हमें ड्रग्स से बचकर रहना चाहिए। मैं पाकिस्तान और अन्य देशों से नेपाल और पंजाब के रास्ते जो ड्रग्स लाया जा रहा है उस पर बात कर रहा था। हालांकि रवि ने कहा है कि अगर उस थाली में ड्रग्स होगी तो मैं उसमें छेद करता रहूंगा।
सुशांत के निधन के बाद खुलकर सामने आया था ड्रग्स एंगल
ये ड्रग्स वाली बात तब सामने आई जब 14 जून, 2020 को सुशांत सिंह राजपूत का आकस्मिक निधन हो गया। पहली नजर में मामला सुसाइड का लगा था, लेकिन बाद में मीडिया और विपक्षी दलों के प्रेशर की वजह से इस मामले की जांच को CBI को सौंपा गया। CBI की आखिरी रिपोर्ट में मौत की असल वजह सुसाइड ही बताया गया।
CBI जब इस मामले की जांच कर रही थी तब इसमें ड्रग्स एंगल खुल कर सामने आया था। नार्कोटिक्स कंट्रोल ब्यूरो ने इस मामले में बड़े पैमाने पर जांच की थी। जांच में ड्रग्स सिंडिकेट की बात भी सामने आई थी।
इस ड्रग्स केस में सुशांत की गर्लफ्रेंड रहीं रिया चक्रवर्ती बुरी तरह फंसी थीं। रिया पर खुद भी ड्रग्स लेने और सुशांत को भी ड्रग्स देने का आरोप लगा था। इसके अलावा रिया पर सुशांत के घरवालों ने भी आरोप लगाते हुए कहा था कि वो सुशांत को मानसिक और आर्थिक रूप से प्रताड़ित करती थीं।
'मैं दूध से नहाता, गुलाब के बेड पर सोता था'
रवि ने इस इंटरव्यू में ये भी कहा कि वो जब सफलता के शीर्ष पर पहुंचे तो कुछ वक्त के लिए अहंकारी हो गए थे। इसी अहंकार की वजह से उनके हाथ से कई फिल्में निकल गई। रवि ने कहा, 'मैं दूध से नहाने लगा था साथ ही गुलाब की पंखुड़ियों पर सोता था। मुझे लगता था कि एक्टर के लिए ये सब करना जरूरी होता है। लोग जब आपको अल पचीनो और रॉबर्ट डी नीरो की फिल्म दिखाने लगते हैं, और बोलते हैं कि ये एक्टर्स ऐसा करते हैं तो तुम भी करो।
मुझे गॉडफादर 500 बार दिखाया गया। मैं ठहरा देशी एक्टर, ये सब देखने के बाद मैंने भी माहौल बनाने के लिए ये सब नाटक करना शुरू कर दिया। मुझे लगता था कि अगर मैं दूध से नहाऊंगा तो चर्चा होगी कि ये एक्टर दूध से नहाता है। पूरी खबर पढ़ने के लिए यहां क्लिक करें
